**HiQ Oy** (ent. HiQ Finland Oy) on ohjelmistoalalla toimiva konsulttiyritys, jonka toimistot sijaitsevat Espoon Otaniemessä ja Runeberginkadulla Helsingissä. HiQ Finland on keskittynyt ohjelmistokonsultointiin, digitaalisten palveluiden projektitoimituksiin, palveluiden ylläpitoon ja jatkokehitykseen sekä digitaaliseen designiin ja palvelumuotoiluun. HiQ omistaa integraatioalusta FRENDS:in sekä Great Apes- ja Lamia-brändit. 

HiQ Finland on HiQ Internationalin tytäryhtiö. HiQ Internationalin pääkonttori sijaitsee Tukholmassa, ja sillä on kaikkiaan 11 toimipistettä Ruotsissa, Suomessa, Puolassa ja Saksassa. Vuonna 2020 pääomasijoitusyhtiö Triton osti HiQ Internationalin 386 miljoonalla eurolla. Yhteensä HiQ:lla on yli 2 000 työntekijää.

Historia
--------

HiQ aloitti toimintansa Suomessa vuonna 2000 tytäryhtiö HiQ East Oy:n perustamisen myötä. Vuonna 2002 yhtiö osti Suomesta Softplan Oy:n sekä lopetti HiQ East Oy:n toiminnan. Vuonna 2008 yhtiö osti TSG Test Solutionsin ja muutti sen nimeksi HiQ Quality Services. Vuonna 2010 HiQ Softplan ja HiQ Quality Services yhdistettiin HiQ Finlandiksi. Samana vuonna HiQ Finland laajeni edelleen ostamalla Frends Technologyn. HiQ Finlandin Kuusakoski Oy:lle toteuttama NETitse-palvelu valittiin vuoden 2010 ICT-hankkeeksi.

Vuonna 2016 HiQ International osti suomalaisen, digitaalisiin toteutuksiin erikoistuneen Great Apes Oy:n. HiQ on sittemmin jatkanut yritysostoja ja hankki suomalaisen digitaalisen verkkokaupan toimijan Lamia Oy:n. Kauppa julkistettiin marraskuussa 2021.

Tammikuussa 2024 HiQ kertoi ostaneensa Ambientia Oy:n julkisen sektorin liiketoimintayksikön.

Tuotteet
--------

HiQ suunnittelee ja toteuttaa erilaisia, usein liiketoimintakriittisiä ohjelmistoratkaisuja suurille suomalaisille yrityksille ja organisaatioille. HiQ tekee digitaalisia palveluita ideasta toteutukseen ja ylläpitoon. HiQ järjesteli palvelualueitaan uudelleen vuoden 2024 alussa, minkä johdosta jo olemassaolevian ohjelmointi-, design-, cloud-, jatkuvat palvelut- ja digital commerce-alueiden rinnalle syntyi uusi palvelualue, AI, Data & Automaatio. Yrityksen toimintakulttuurissa korostuvat selkeys ja yksinkertaisuus.

Tunnustuksia
------------

* Vuonna 2023 HiQ palkittiin Suomen suurimmassa digitaalisen median kilpailussa Grand Onessa kategorioissa Paras design ja Paras design system.
* Vuonna 2023 HiQ:n designyksikkö Great Apes palkittiin Vuoden Huiput -kilpailussa Hopeahuipulla Levi Resort Summer Winter 22/23 –sovelluksesta.
* Vuonna 2023 HiQ palkittiin European Design Awardsissa omasta brändistään ja digitaalisesta identiteetistään. Brändityön teki HiQ:n designyksikkö Great Apes.

Lähteet
-------

1. 1 2 3  HiQ Finland Oy *Kauppalehti*. Viitattu 14.2.2023.
2. 1 2  HiQ: Lyhyesti HiQ:sta
3. ↑  TIVI: HiQ menossa kaupaksi liki 390 miljoonalla – pääomasijoittajan tarjous vakuutti hallituksen *Tivi*.  10.8.2023. Viitattu 10.8.2023.
4. ↑  Tietoviikko: It-konsulttiyhtiö HiQ vahvistaa asemaansa Suomessa (Arkistoitu versio)
5. ↑  Tietoviikko 5.11.2010: HiQ ostaa integraatio-osaaja Frends Technologyn (Arkistoitu versio)
6. ↑  ITNyt.fi 5.11.2010: Suomalainen Frends Technology meni ruotsalaiselle yhtiölle (Arkistoitu versio)
7. ↑  It-viikko 17.3.2011: Romuautojen nettikeruusta vuoden ict-hanke (Arkistoitu versio)
8. ↑  ITNyt-fi 18.3.2011: Sähköisestä kierrätyspalvelusta vuoden ict-hanke (Arkistoitu versio)
9. ↑  HiQ ostaa Lamian *hiq.fi*. Viitattu 28.12.2022.
10. ↑  Suvi Korhonen: HiQ ostaa Ambientialta yksikön: muskelit kasvavat suurempien it-kokonaisuuksien toimittamisessa *Tivi*.  3.1.2024. Viitattu 3.1.2024.
11. ↑  HiQ Finland *hiq.fi*. Viitattu 11.8.2023.
12. ↑  Porisuhdeneuvoja teki sen taas – putsasi myös Grand One -palkintopöydän *www.markkinointiuutiset.fi*. Viitattu 11.8.2023.
13. ↑  Tulokset - Grafia *www.vuodenhuiput.fi*. Viitattu 11.8.2023.
14. ↑  IT-konsulttiyhtiö HiQ:n brändityö palkittiin European Design Awardsissa *www.markkinointiuutiset.fi*. Viitattu 11.8.2023.